དྲི་མེད་རྩ་མདོ་ལེའུ་བཅུ་གཉིས་པ།བདེ་བར་གཤེགས་པའི་མཚན་གྱི་ཐོག་མ་དང་བོན་རྣམ་པར་དག་པའི་ཡང་སྙིང་སོགས་བསྟན་པ་ལས།དེ་ཡང་དང་པོ་སྤྲུལ་པ་ནི་དུས་ཚོད་རྣམས་ཀྱི་འགོ་བོ་ནི།དཔྱིད་ཟླ་ར་བ་ཞེས་བྱ་བ་ལགས་སོ།།ལོ་རྣམས་ཀུན་གྱི་དང་པོ་ནི་ང་རྒྱལ་བྱི་བའི་ལོ་ཞེས་བྱ་བ་ལགས་སོ།།ཚེས་རྣམས་ཀུན་གྱི་འགོ་བོ་ནི་རྒྱལ་གཅིག་ཡར་ཚེས་དང་པོ་ཞེས་བྱ་བ་ལགས་སོ།།སྐར་མ་རྣམས་ཀྱི་དང་པོ་ནི་སྟོང་པ་ནང་བཅུད་སྨིན་པས་སྨིན་དྲུག་ཞེས་བྱ་བ་ལགས་སོ།།རི་རྣམས་ཀུན་གྱི་རྒྱལ་པོ་ནི་དབུས་ཀྱི་རི་རབ་ལྷུན་པོ་ཞེས་བྱ་བ་ལགས་སོ།།ཞེས་སོ།།